เก็บตกการเงิน
กรุงไทยจัดลุ้นเบนซ์
17 ส.ค. 2554

กรุงไทยจัดลุ้นเบนซ์
นางเยาวลักษณ์ พูลทอง ผู้ช่วยกรรมการผู้จัดการอาวุโส ธนาคารกรุงไทย กล่าวว่า ธนาคารจะเปิดตัวแคมเปญ “KTB Thank You Festival” เพื่อสมนาคุณลูกค้าที่ทำธุรกรรมผ่านช่องทางต่างๆ แค่โอน จ่าย กู้ หรือทำบัตรกับธนาคาร ระหว่างวันที่ 12 พ.ค.31 ส.ค.นี้ รับรางวัลมูลค่ากว่า 5.7 ล้านบาท 56 รางวัล ได้แก่ รถยนต์ Mercedes Benz รุ่น E250 CGI Blue Efficiency Elegance Coupe มูลค่า 4.75 ล้านบาท 1 รางวัล ทองคำ มูลค่า 1 แสนบาท 5 รางวัล และทองคำ มูลค่า 1 หมื่นบาท 50 รางวัล 
สินเชื่อเพื่อคนมีรถ 
นายชลิต ศิลป์ศรีกุล ผู้ช่วยกรรมการผู้จัดการใหญ่ ธนาคารทิสโก้ กล่าวว่า จะขยายแคมเปญสินเชื่อเพื่อคนมีรถ ทิสโก้ ออโต้ แคช “60 วัน ลั้ลลา ใช้ก่อนผ่อนทีหลังนานถึง 60 วัน” จากที่หมดอายุ 30 เม.ย.ออกไปจนถึง 31 ก.ค.นี้ หลังกระแสตอบรับดีเกินคาด ไตรมาสแรกอนุมัติสินเชื่อใหม่เกือบ 1,400 ล้านบาท เพราะช่วยเพิ่มสภาพคล่องคนมีรถให้ง่ายและสะดวกขึ้นโดยไม่ต้องโอนเล่มทะเบียน โดยยืดระยะเวลาในการผ่อนค่างวดสินเชื่อทะเบียนรถออกไป 60 วัน รับวงเงินกู้ได้ก่อน แล้วค่อยชำระค่างวดในอีก 60 วัน